ଅନିରୁଦ୍ଧ ଅଗ୍ରୱାଲ

ଅନିରୁଦ୍ଧ "ଅଜୟ" ଅଗ୍ରୱାଲ (ଜନ୍ମ: ୨୦ ଡିସେମ୍ବର ୧୯୪୯) ଜଣେ ଅବସରପ୍ରାପ୍ତ ଭାରତୀୟ ଅଭିନେତା । ସେ ପୁରାନା ମନ୍ଦିର୍, ବନ୍ଦ୍ ଦରୱାଜା, ଏବଂ ସାମ୍ରି ଭଳି ଭୂତ ଚଳଚ୍ଚିତ୍ରରେ ଅଭିନୟ କରିଥିଲେ । ସେ ଜୀ ହରର୍ ଶୋରେ ମଧ୍ୟ ଅଭିନୟ କରିଥିଲେ ।

 ପ୍ରାରମ୍ଭିକ ଜୀବନ 
ଅନିରୁଦ୍ଧ ୧୯୪୯ ମସିହାର ଡିସେମ୍ବର ୨୦ ତାରିଖରେ ଡେରାଡୁନ୍‌ଠାରେ ଜନ୍ମଗ୍ରହଣ କରିଥିଲେ । ସେ ସ୍କୁଲ ଓ କଲେଜରେ ପଢ଼ିବାବେଳେ କ୍ରୀଡ଼ା ପ୍ରତି ଆକର୍ଷିତ ଥିଲେ । ୧୯୭୪ ମସିହାରେ ସେ ଆଇଆଇଟି, ରୁକିରୁ ସିଭିଲ୍ ଇଞ୍ଜିନିୟରିଂରେ ସ୍ନାତକ କରିଥିଲେ ଏବଂ ମୁମ୍ବାଇରେ ସେ ଜଣେ ଇଞ୍ଜିନିୟର୍ ଭାବରେ କାମ କରୁଥିଲେ । କିନ୍ତୁ ପରବର୍ତ୍ତୀ ସମୟରେ ଅଭିନୟ ପାଇଁ ସେ ଚାକିରି ଛାଡ଼ିଥିଲେ ।

 ପେଷା 
ତାଙ୍କ ଗ୍ରନ୍ଥି ନିକଟରେ ଏକ ଟ୍ୟୁମର୍ ହୋଇଥିବା କାରଣରୁ ତାଙ୍କ ଚେହେରେ ଭୟାନକ ଲାଗୁଥିଲା, ତେଣୁ ସେ ଅଧିକାଂଶ ଭୂତ ଚରିତ୍ର କିମ୍ବା ଖଳନାୟକ ଚରିତ୍ରରେ ଅଭିନୟ କରିଥିଲେ । ସେ ମୁଖ୍ୟତଃ ରାମସେ ଭାଇମାନଙ୍କ ସହ କାମ କରିଥିଲେ । ତାଙ୍କ ଅଭିନୀତ ପ୍ରଥମ କଥାଚିତ୍ର ଥିଲା ପୁରାନା ମନ୍ଦିର୍, ଯେଉଁଥିରେ ସେ ସମ୍ରି ଭୂମିକାରେ ଅଭିନୟ କରିଥିଲେ । ଏହାପରେ ସେ ବନ୍ଦ ଦରୱାଜାରେ ଭେମ୍ପାୟାର୍ ଭୂମିକାରେ ଅଭିନୟ କରିଥିଲେ ଏବଂ ସାମ୍ରିରେ ସମ୍ରି ଭୂମିକାରେ ଅଭିନୟ କରିଥିଲେ । ସେ ଦୁଇଟି ହଲିଉଡ ଚଳଚ୍ଚିତ୍ରରେ ମଧ୍ୟ ଅଭିନୟ କରିଥିଲେ; ୧୯୯୪ ମସିହାରେ ଷ୍ଟିଫେନ୍ ସୋମର୍ସଙ୍କ ଜଙ୍ଗଲ୍ ବୁକ୍ ଓ ସଚ୍ ଏ ଲଙ୍ଗ୍ ଜର୍ଣ୍ଣିରେ କାମ କରିଥିଇଲେ ।

୧୯୯୪ ମସିହାରେ ଶେଖର କପୂରଙ୍କଦ୍ୱାରା ନିର୍ମିତ କଥାଚିତ୍ର ବ୍ୟାଣ୍ଡିଟ୍ କୁଇନ୍‌ରେ ସେ ବାବୁ ଗୁଜ୍ଜର ଭୂମିକାରେ ଅଭିନୟ କରିଥିଲେ, ଯାହାକି ତାଙ୍କ ଅଭିନୟ ଜୀବନର ମୋଡ଼ ବଦଳାଇ ଦେଇଥିଲା । ପରବର୍ତ୍ତୀ ସମୟରେ ସେ ୨୦୦୦ ମସିହାରେ ଆମିର ଖାନ୍‌ଙ୍କ ସହିତ ମେଲାରେ ଓ ୨୦୦୩ ମସିହାରେ ଅକ୍ଷୟ କୁମାରଙ୍କ ସହ ତଲାଶ୍: ଦ ହଣ୍ଟ୍ ବିଗିନ୍‌ସ୍‌ରେ କାମ କରିଥିଲେ ।

୨୦୧୦ ମସିହାରେ ସେ ମଲ୍ଲିକା କଥାଚିତ୍ରରେ ଶେଷଥର ପାଇଁ ଜଣେ ଅତିଥି କଳାକାର ଭାବରେ ଅଭିନୟ କରିଥିଲେ ଏବଂ ଅଭିନୟ ଜଗତରୁ ଦୂରେଇ ଯାଇଥିଲେ ।

 ଅଭିନୀତ କଥାଚିତ୍ର 

 ହିନ୍ଦୀ କଥାଚିତ୍ର 
ବର୍ଷ କଥାଚିତ୍ର ଭୂମିକା ମନ୍ତବ୍ୟ ୧୯୮୨ ତେରୀ ମାଙ୍ଗ ସୀତାରୋଁ ସେ ଭର୍ ଦୁଁ - - ୧୯୮୪ ପୁରାନା ମନ୍ଦିର ସମ୍ରି  ଆୱାଜ୍ ମାଲହୋତ୍ରା ହେଞ୍ଚମ୍ୟାନ୍ - ୧୯୮୫ ୩ଡି ସାମ୍ରି ଧର୍ମେଶ ସାକ୍ସେନା 'ସମ୍ରି' - ୧୯୮୬ ଆଲ୍ଲାଃ ରଖା ଗରିଲା ଯୁଦ୍ଧା  -ଅବିନାଶପ୍ରତାପଙ୍କ ହେଞ୍ଚମ୍ୟାନ୍ - ୧୯୮୮ କସମ୍ ୧୯୮୯ ଯାଦୁଗର  ୧୯୮୯ ରାମ ଲଖନ୍ ଜୀଭା - ୧୯୯୦ ତୁମ୍ ମେରେ ହୋ କାଲୁ ସପେରା - ବନ୍ଦ ଦରୱାଜା ନେଉଳ - ଆଜ୍ କା ଅର୍ଜୁନ  - ୧୯୯୨ ତେହେଲ୍‌କା ଡୋଙ୍ଗର ହେଞ୍ଚମ୍ୟାନ୍ ୧୯୯୩ ଗୋପାଲା ବିକ୍ରାଲ - ୧୯୯୪ ବ୍ୟାଣ୍ଡିଟ୍ କୁଇନ୍ ବାବୁ ଗୁର୍ଜ୍ଜର - ୧୯୯୫ ତ୍ରିମୂର୍ତ୍ତି ତାଲାଫ୍ - ୧୯୯୯ ଦୁଲହାନ୍ ବନି ଡାଏନ୍  - ୨୦୦୦ ମେଲା କାଳୀ - ୨୦୦୩ ତାଲାଶ୍: ଦ ହଣ୍ଟ୍ ବିଗିନ୍‌ସ୍ ଟ୍ରେନ ଯାତ୍ରୀ -ମର୍ ମିଟେଙ୍ଗେ  - ୨୦୦୭ ଜର୍ଣ୍ଣି ବମ୍ବେ ଟୁ ଗୋଆ ଜଙ୍ଗଲୀ - ୨୦୧୦ ମଲ୍ଲିକା ସମ୍ରି - ବାଚାଓ: ଇନ୍‌ସାଇଡ୍ ଭୂତ୍ ହୈ  -

 ଇଂରାଜୀ କଥାଚିତ୍ର 

 ଜଙ୍ଗଲ ବୁକ୍ (୧୯୯୪) - ତାବାକି
 ସଚ୍ ଏ ଲଙ୍ଗ୍ ଜର୍ଣ୍ଣି (୧୯୯୮)

 ଦୂରଦର୍ଶନ 

 ଜି ହରର୍ ଶୋ (୧୯୯୩)
 ତୁ ତୁ ମେଁ ମେଁ (୧୯୯୪)
 ମାନୋ ୟା ନା ମାନୋ (୧୯୯୫)
 ଶକ୍ତିମାନ (୧୯୯୭)
 ହଦ୍ କର୍ ଦି (୧୯୯୯)

 ଆଧାର 

 ବାହାର ଲିଙ୍କ୍ 


ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:୧୯୪୯ ଜନ୍ମ
ଶ୍ରେଣୀ:ହିନ୍ଦୀ କଥାଚିତ୍ର ଅଭିନେତା
ଶ୍ରେଣୀ:ହିନ୍ଦୀ ଦୂରଦର୍ଶନ ଅଭିନେତା